b'\n_START_ARTICLE_\nWalter Ziegler\n_START_SECTION_\nResultater\n_START_PARAGRAPH_\nI 1960 vant Ziegler Tour of Romania, b\xc3\xa5de individuelt og sammen med Romanias landslag. Han ble landsmester i 1960, 1965 og 1966, og vant Cursa Sc\xc3\xa2nteii, Cursa Mun\xc8\x9bilor, Turul Bra\xc8\x99ovului og Cursa Victoriei._NEWLINE_Han deltok ni ganger i Fredsrittet, der han sammen med Romanias landslag ble i 1963 nummer to sammenlagt. I 1963 deltok han i Tour of Britain, der han individuelt ble nummer 4, og nummer \xc3\xa9n sammen med Romanias landslag._NEWLINE_Han la opp i 1969, ett \xc3\xa5r etter at han hadde vunnet Tour of Romania for siste gang, b\xc3\xa5de individuelt og sammen med klubben Dinamo._NEWLINE_I 1971 utvandret han, som Siebenb\xc3\xbcrgen-sakser, til Vest-Tyskland. Der gikk han p\xc3\xa5 Idrettsh\xc3\xb8yskolen i K\xc3\xb6ln. Han var i 28 \xc3\xa5r gyml\xc3\xa6rer p\xc3\xa5 et gymnas i K\xc3\xb6ln.'